ระเบียบคณะกรรมการบริหารกองทุนความปลอดภัย อาชีวอนามัยระเบียบคณะกรรมการบริหารกองทุนความปลอดภัยอาชีวอนามัยและสภาพแวดล้อมในการทำงานว่าด้วยการรับเงินการจ่ายเงิน และการเก็บรักษาเงินกองทุนความปลอดภัย อาชีวอนามัยและสภาพแวดล้อมในการทำงานพ.ศ. ๒๕๕๖ อาศัยอำนาจตามความในมาตรา ๕๐ (๓)แห่งพระราชบัญญัติความปลอดภัย อาชีวอนามัยและสภาพแวดล้อมในการทำงาน พ.ศ. ๒๕๕๔คณะกรรมการบริหารกองทุนความปลอดภัย อาชีวอนามัยและสภาพแวดล้อมในการทำงานโดยความเห็นชอบของกระทรวงการคลังจึงวางระเบียบไว้ดังต่อไปนี้ข้อ๑ ระเบียบนี้เรียกว่า ระเบียบคณะกรรมการบริหารกองทุนความปลอดภัยอาชีวอนามัยและสภาพแวดล้อมในการทำงาน ว่าด้วยการรับเงิน การจ่ายเงินและการเก็บรักษาเงินกองทุน ความปลอดภัย อาชีวอนามัย และสภาพแวดล้อมในการทำงาน พ.ศ.๒๕๕๖ข้อ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ วิธีปฏิบัติอื่นใดนอกเหนือจากที่กำหนดไว้แล้วในระเบียบนี้ให้นำระเบียบของทางราชการมาใช้บังคับโดยอนุโลมหากไม่สามารถปฏิบัติตามระเบียบของทางราชการได้ให้ขอทำความตกลงกับกระทรวงการคลังเป็นกรณีไปข้อ๔ ในระเบียบนี้กองทุน หมายความว่า กองทุนความปลอดภัย อาชีวอนามัยและสภาพแวดล้อมในการทำงานคณะกรรมการหมายความว่า คณะกรรมการบริหารกองทุนความปลอดภัย อาชีวอนามัย และสภาพแวดล้อมในการทำงานพระราชบัญญัติ หมายความว่าพระราชบัญญัติความปลอดภัย อาชีวอนามัย และสภาพแวดล้อมในการทำงาน พ.ศ. ๒๕๕๔อธิบดี หมายความว่าอธิบดีกรมสวัสดิการและคุ้มครองแรงงานข้อ๕ เงินกองทุนประกอบด้วย(๑)เงินทุนประเดิมที่รัฐบาลจัดสรรให้(๒)เงินรายปีที่ได้รับการจัดสรรจากกองทุนเงินทดแทนตามกฎหมายว่าด้วยเงินทดแทน(๓)เงินค่าปรับที่ได้จากการลงโทษผู้กระทำผิดตามพระราชบัญญัติ(๔)เงินอุดหนุนจากรัฐบาล(๕)เงินหรือทรัพย์สินที่มีผู้บริจาคให้(๖)ผลประโยชน์ที่ได้จากเงินของกองทุน(๗)ค่าธรรมเนียมใบอนุญาตและใบสำคัญการขึ้นทะเบียนตามมาตรา ๙ มาตรา ๑๑ มาตรา ๑๓และมาตรา ๓๓ แห่งพระราชบัญญัติ(๘)ดอกผลที่เกิดจากเงินหรือทรัพย์สินของกองทุน(๙)รายได้อื่น ๆข้อ๖ ให้อธิบดีรักษาการตามระเบียบนี้หมวด ๑การรับเงิน ข้อ๗ การรับเงินกองทุนให้รับได้ ดังต่อไปนี้(๑)เป็นเงินสด หรือเช็คสั่งจ่ายโดยหน่วยงานราชการ(๒)เป็นเช็คที่ธนาคารในประเทศไทยเป็นผู้ออกให้สั่งจ่ายในนามกองทุน(๓)เป็นตั๋วแลกเงินของธนาคารสั่งจ่ายในนามกองทุน(๔)โดยการโอนเงินทางธนาคารหรือหน่วยบริการอื่นตามหลักเกณฑ์และวิธีการที่คณะกรรมการกำหนดทั้งนี้ค่าธรรมเนียมการเรียกเก็บเงินของธนาคารหรือหน่วยบริการอื่นให้ตกเป็นภาระแก่ผู้ชำระเงินข้อ๘ เช็คที่รับทุกกรณีต้องมีลักษณะและเงื่อนไขดังต่อไปนี้(๑)มิใช่เช็คโอนสลักหลัง(๒)มีรายการครบถ้วนตามมาตรา ๙๘๘ แห่งประมวลกฎหมายแพ่งและพาณิชย์(๓)วันที่ออกเช็คจะต้องเป็นวันที่นำเช็คนั้นมาชำระเงินหรือเป็นเช็คที่ลงวันที่ก่อนวันชำระไม่เกินเจ็ดวันและมิใช่เช็คที่ลงวันที่ล่วงหน้า(๔)เป็นเช็คขีดคร่อม สั่งจ่ายเงินแก่ กองทุนความปลอดภัย อาชีวอนามัยและสภาพแวดล้อมในการทำงาน และขีดฆ่าคำว่า หรือผู้ถือ ออกข้อ๙ การรับเงินรายรับตามข้อ ๕ให้หน่วยงานที่ได้รับเงินนำส่งให้สำนักความปลอดภัยแรงงานกรมสวัสดิการและคุ้มครองแรงงาน หรือสำนักงานสวัสดิการและคุ้มครองแรงงานจังหวัด เพื่อนำส่งเข้าบัญชีเงินฝากกระแสรายวันกองทุนความปลอดภัย อาชีวอนามัย และสภาพแวดล้อมในการทำงาน บัญชีที่ ๑(เพื่อนำส่งเงินเข้ากองทุน) ภายในวันที่ได้รับเงินหรืออย่างช้าภายในวันทำการถัดไป ดังนี้(๑)การรับเงินรายรับตามข้อ ๕ (๑) (๒) (๔) (๕) (๖) (๗) (๘) และ (๙)(๒)การรับเงินค่าปรับตามข้อ ๕ (๓) ที่ได้จากการเปรียบเทียบผู้กระทำความผิดตามพระราชบัญญัติยกเว้นเงินค่าปรับที่ศาลมีคำพิพากษาให้ปรับผู้กระทำความผิดตามพระราชบัญญัติให้นำส่งเดือนละครั้งภายในวันที่สิบของเดือนถัดไปข้อ๑๐ การรับชำระหนี้เงินกู้ยืมตามมาตรา ๔๖ (๕) และเงินทดรองจ่าย ตามมาตรา ๔๖ (๖) แห่งพระราชบัญญัติให้หน่วยงานที่ได้รับเงินดังกล่าวนำส่งเงินให้สำนักความปลอดภัยแรงงานกรมสวัสดิการและคุ้มครองแรงงาน หรือสำนักงานสวัสดิการและคุ้มครองแรงงานจังหวัดเพื่อนำส่งเข้าบัญชีเงินฝากกระแสรายวัน กองทุนความปลอดภัย อาชีวอนามัยและสภาพแวดล้อมในการทำงาน บัญชีที่ ๑ (เพื่อนำส่งเงินเข้ากองทุน)ข้อ๑๑ การรับชำระเงินเข้ากองทุนให้ส่วนราชการผู้รับเงินออกใบเสร็จรับเงินให้แก่ผู้ชำระเงินทุกครั้งเว้นแต่รายรับซึ่งตามลักษณะไม่อยู่ในสภาพที่จะออกใบเสร็จรับเงินได้ก็ให้ใช้หลักฐานการรับเงินแทนใบเสร็จรับเงินให้เป็นไปตามแบบท้ายระเบียบนี้และให้มีสำเนาสองฉบับเพื่อส่งสำนักความปลอดภัยแรงงานหนึ่งฉบับและติดไว้กับเล่มหนึ่งฉบับหมวด ๒การจ่ายเงิน ข้อ๑๒ การจ่ายเงินจากกองทุนให้จ่ายได้ในกรณีต่อไปนี้(๑)จ่ายเป็นเงินเพื่อการรณรงค์ส่งเสริมความปลอดภัย อาชีวอนามัย และสภาพแวดล้อมในการทำงานและการพัฒนาแก้ไขและบริหารงานความปลอดภัย อาชีวอนามัย และสภาพแวดล้อมในการทำงาน ทั้งนี้ โดยความเห็นชอบของคณะกรรมการ(๒)จ่ายเป็นเงินเพื่อช่วยเหลือและอุดหนุนหน่วยงานของรัฐ สมาคม มูลนิธิ องค์กรเอกชน หรือบุคคลที่เสนอโครงการหรือแผนงานในการดำเนินการส่งเสริมสนับสนุนการศึกษา วิจัยและการพัฒนางานด้านความปลอดภัย อาชีวอนามัยและสภาพแวดล้อมในการทำงาน(๓)จ่ายเป็นค่าใช้จ่ายในการบริหารกองทุนและตามมาตรา ๓๐ แห่งพระราชบัญญัติ(๔)จ่ายเป็นเงินเพื่อสนับสนุนการดำเนินงานของสถาบันส่งเสริมความปลอดภัย อาชีวอนามัย และสภาพแวดล้อมในการทำงานตามความเหมาะสมเป็นรายปี(๕)จ่ายเป็นเงินให้นายจ้างกู้ยืมเพื่อแก้ไขสภาพความไม่ปลอดภัยหรือเพื่อป้องกันการเกิดอุบัติเหตุและโรคอันเนื่องจากการทำงาน(๖)จ่ายเป็นเงินทดรองจ่ายในการดำเนินการตามมาตรา ๓๗ แห่งพระราชบัญญัติทั้งนี้ให้เป็นไปตามหลักเกณฑ์ วิธีการ และเงื่อนไขที่คณะกรรมการกำหนดและให้นำเงินดอกผลของกองทุนมาเป็นค่าใช้จ่ายในการดำเนินการตามข้อ ๑๒ (๑) (๒) และ(๓) ได้ไม่เกินร้อยละเจ็ดสิบห้าของดอกผลของกองทุนต่อปีข้อ๑๓ การจ่ายเงินลงทุนเพื่อการจัดหาผลประโยชน์ของกองทุนให้เป็นไปตามระเบียบที่คณะกรรมการกำหนดโดยความเห็นชอบของกระทรวงการคลังข้อ๑๔ การจ่ายเงินจากกองทุนตามข้อ ๑๒ให้จ่ายได้ดังต่อไปนี้(๑)การจ่ายเงินตามข้อ ๑๒ (๑) (๒) และ (๓) ในส่วนกลางให้จ่ายจากบัญชีเงินฝากออมทรัพย์ กองทุนความปลอดภัยอาชีวอนามัย และสภาพแวดล้อมในการทำงาน บัญชีที่ ๒ (ดอกผลกองทุนเพื่อการจัดสรร) หรือบัญชีเงินฝากกระแสรายวัน กองทุนความปลอดภัยอาชีวอนามัย และสภาพแวดล้อมในการทำงาน บัญชีที่ ๒ (เพื่อการจัดสรร) และส่วนภูมิภาคให้จ่ายจากบัญชีเงินฝากออมทรัพย์ กองทุนความปลอดภัยอาชีวอนามัย และสภาพแวดล้อมในการทำงานจังหวัด .... หรือบัญชีเงินฝากกระแสรายวันกองทุนความปลอดภัย อาชีวอนามัยและสภาพแวดล้อมในการทำงานจังหวัด ....โดยผู้มีอำนาจอนุมัติจ่ายเงินตามข้อ ๑๕ แล้วแต่กรณี(๒)การจ่ายเงินตามข้อ ๑๒ (๔) (๕) (๖) และข้อ ๑๓ในส่วนกลางให้จ่ายจากบัญชีเงินฝากออมทรัพย์ กองทุนความปลอดภัย อาชีวอนามัยและสภาพแวดล้อมในการทำงาน บัญชีที่ ๓ (เพื่อจ่ายเงิน)หรือบัญชีเงินฝากกระแสรายวัน กองทุนความปลอดภัย อาชีวอนามัยและสภาพแวดล้อมในการทำงาน บัญชีที่ ๓ (เพื่อจ่ายเงิน) และการจ่ายเงินตามข้อ ๑๒ (๕)และ (๖) ในส่วนภูมิภาค ให้จ่ายจากบัญชีเงินฝากออมทรัพย์ กองทุนความปลอดภัยอาชีวอนามัย และสภาพแวดล้อมในการทำงานจังหวัด ....หรือบัญชีเงินฝากกระแสรายวัน กองทุนความปลอดภัยอาชีวอนามัยและสภาพแวดล้อมในการทำงานจังหวัด ....โดยผู้มีอำนาจอนุมัติจ่ายเงินตามข้อ ๑๕ แล้วแต่กรณีข้อ๑๕ ให้บุคคลต่อไปนี้ เป็นผู้มีอำนาจอนุมัติการจ่ายเงิน(๑)การจ่ายเงินตามข้อ ๑๒ (๑) (๒) (๓) (๕) หรือ (๖)สำหรับส่วนกลางให้เป็นอำนาจของอธิบดีหรือผู้ซึ่งอธิบดีมอบหมายสำหรับส่วนภูมิภาคให้เป็นอำนาจของผู้ว่าราชการจังหวัดหรือผู้ซึ่งผู้ว่าราชการจังหวัดมอบหมาย(๒)การจ่ายเงินตามข้อ ๑๒ (๔) หรือข้อ ๑๓ ให้เป็นอำนาจของอธิบดีหรือผู้ซึ่งอธิบดีมอบหมายข้อ๑๖ การจ่ายเงินจากกองทุนให้จ่ายได้โดยวิธีการอย่างใดอย่างหนึ่งดังต่อไปนี้(๑)เงินสด(๒)เช็คระบุชื่อเจ้าหนี้ หรือผู้มีสิทธิรับเงิน หรือหน่วยงานที่มีสิทธิรับเงินและขีดฆ่าคำว่า หรือผู้ถือ ออก(๓)โอนเงินเข้าบัญชีเงินฝากของเจ้าหนี้ หรือผู้มีสิทธิรับเงินหรือหน่วยงานที่มีสิทธิรับเงินข้อ๑๗ ให้กรมสวัสดิการและคุ้มครองแรงงานจัดทำแผนงบประมาณประจำปีประกอบด้วยรายงานสถานะดอกผลของกองทุน ประมาณการรายรับวงเงินและรายละเอียดที่ขอรับการจัดสรรงบประมาณรายงานผลการดำเนินงานและผลการใช้จ่ายเงินปีที่ผ่านมาเพื่อเสนอขออนุมัติต่อคณะกรรมการก่อนนำเสนอกระทรวงการคลังพิจารณาให้ความเห็นชอบข้อ๑๘ งบประมาณรายจ่ายให้จำแนก ดังนี้(๑)งบบุคลากร(๒)งบดำเนินงาน(๓)งบลงทุน(๔)งบเงินอุดหนุน(๕)งบรายจ่ายอื่นทั้งนี้งบดังกล่าวให้เป็นไปตามหลักการจำแนกประเภทรายจ่ายตามงบประมาณหมวด ๓การเก็บรักษาเงิน ข้อ๑๙ ให้กรมสวัสดิการและคุ้มครองแรงงานเปิดบัญชีเงินฝากธนาคารเพื่อเป็นการควบคุมเงินกองทุนทั่วราชอาณาจักร ดังต่อไปนี้(๑) บัญชีเงินฝากกระแสรายวัน โดยใช้ชื่อบัญชีว่า กองทุนความปลอดภัย อาชีวอนามัย และสภาพแวดล้อมในการทำงานบัญชีที่ ๑ (เพื่อนำส่งเงินเข้ากองทุน) เพื่อรับเงินรายรับของกองทุนตามข้อ ๕ และข้อ ๑๐และโอนเงินเข้าบัญชีเงินฝากออมทรัพย์ กองทุนความปลอดภัย อาชีวอนามัยและสภาพแวดล้อมในการทำงาน บัญชีที่ ๑(๒) บัญชีเงินฝากออมทรัพย์ โดยใช้ชื่อบัญชีว่า กองทุนความปลอดภัย อาชีวอนามัย และสภาพแวดล้อมในการทำงานบัญชีที่ ๑ เพื่อโอนเงินเข้าบัญชีเงินฝากออมทรัพย์ กองทุนความปลอดภัยอาชีวอนามัย และสภาพแวดล้อมในการทำงาน บัญชีที่ ๒ (ดอกผลกองทุนเพื่อการจัดสรร) และโอนเงินเข้าบัญชีเงินฝากออมทรัพย์ กองทุนความปลอดภัยอาชีวอนามัย และสภาพแวดล้อมในการทำงาน บัญชีที่ ๓ (เพื่อจ่ายเงิน)(๓) บัญชีเงินฝากออมทรัพย์ โดยใช้ชื่อบัญชีว่า กองทุนความปลอดภัย อาชีวอนามัยและสภาพแวดล้อมในการทำงานบัญชีที่ ๒ (ดอกผลกองทุนเพื่อการจัดสรร) เพื่อโอนจ่ายเงินตามข้อ ๑๒ (๑) (๒) และ (๓)หรือโอนเงินเข้าบัญชีเงินฝากกระแสรายวัน กองทุนความปลอดภัย อาชีวอนามัยและสภาพแวดล้อมในการทำงาน บัญชีที่ ๒ (เพื่อการจัดสรร)(๔) บัญชีเงินฝากกระแสรายวัน โดยใช้ชื่อบัญชีว่า กองทุนความปลอดภัย อาชีวอนามัยและสภาพแวดล้อมในการทำงานบัญชีที่ ๒ (เพื่อการจัดสรร) เพื่อจ่ายเงินตามข้อ ๑๒ (๑) (๒) และ (๓)หรือโอนเงินเข้าบัญชีเงินฝากออมทรัพย์ กองทุนความปลอดภัยอาชีวอนามัย และสภาพแวดล้อมในการทำงานจังหวัด ....(๕) บัญชีเงินฝากออมทรัพย์ โดยใช้ชื่อบัญชีว่า กองทุนความปลอดภัย อาชีวอนามัย และสภาพแวดล้อมในการทำงานบัญชีที่ ๓ (เพื่อจ่ายเงิน) เพื่อโอนจ่ายเงินตามข้อ ๑๒ (๔) (๕) (๖) และข้อ๑๓ หรือโอนเงินเข้าบัญชีเงินฝากกระแสรายวัน กองทุนความปลอดภัยอาชีวอนามัยและสภาพแวดล้อมในการทำงาน บัญชีที่ ๓ (เพื่อจ่ายเงิน)(๖) บัญชีเงินฝากกระแสรายวัน โดยใช้ชื่อบัญชีว่า กองทุนความปลอดภัย อาชีวอนามัย และสภาพแวดล้อมในการทำงานบัญชีที่ ๓ (เพื่อจ่ายเงิน) เพื่อจ่ายเงินตามข้อ ๑๒ (๔) (๕) (๖) และข้อ ๑๓หรือโอนเงินเข้าบัญชีเงินฝากออมทรัพย์ กองทุนความปลอดภัยอาชีวอนามัย และสภาพแวดล้อมในการทำงานจังหวัด ....ข้อ๒๐ ให้สำนักงานสวัสดิการและคุ้มครองแรงงานจังหวัดเปิดบัญชีเงินฝากธนาคารดังต่อไปนี้(๑) บัญชีเงินฝากออมทรัพย์ โดยใช้ชื่อบัญชีว่า กองทุนความปลอดภัย อาชีวอนามัย และสภาพแวดล้อมในการทำงานจังหวัด.... เพื่อจ่ายเงินตามข้อ ๑๒ (๑) (๒) (๓) (๕) และ (๖)หรือโอนเงินเข้าบัญชีเงินฝากกระแสรายวัน กองทุนความปลอดภัยอาชีวอนามัย และสภาพแวดล้อมในการทำงาน จังหวัด ....(๒) บัญชีเงินฝากกระแสรายวัน โดยใช้ชื่อบัญชีว่า กองทุนความปลอดภัย อาชีวอนามัย และสภาพแวดล้อมในการทำงานจังหวัด.... เพื่อจ่ายเงินตามข้อ ๑๒ (๑) (๒) (๓) (๕) และ (๖)ข้อ๒๑ บรรดาเงินรายรับตามข้อ ๕ทั้งในส่วนกลางและส่วนภูมิภาคให้นำส่งเข้าบัญชีเงินฝากกระแสรายวัน กองทุนความปลอดภัยอาชีวอนามัย และสภาพแวดล้อมในการทำงาน บัญชีที่ ๑ (เพื่อนำส่งเงินเข้ากองทุน) จะหักไว้เพื่อการใดมิได้ข้อ๒๒ บัญชีเงินฝากออมทรัพย์ กองทุนความปลอดภัยอาชีวอนามัย และสภาพแวดล้อมในการทำงานจังหวัด ....ให้มีวงเงินตามที่อธิบดีกำหนด การโอนเงินเข้าบัญชีดังกล่าวต้องได้รับอนุมัติจากอธิบดีหรือผู้ซึ่งอธิบดีมอบหมายข้อ๒๓ การโอนเงินจากบัญชีเงินฝากกองทุนต้องได้รับอนุมัติจากอธิบดีหรือผู้ซึ่งอธิบดีมอบหมายข้อ๒๔ การเบิกจ่ายเงินจากบัญชีเงินฝากกองทุนให้มีผู้ลงลายมือชื่อร่วมกันอย่างน้อยสองคนข้อ๒๕ เงินกองทุนที่ได้รับไว้ตามพระราชบัญญัติก่อนระเบียบนี้ใช้บังคับให้โอนเงินเข้าบัญชีเงินฝากกระแสรายวัน กองทุนความปลอดภัย อาชีวอนามัยและสภาพแวดล้อมในการทำงาน บัญชีที่ ๑ (เพื่อนำส่งเงินเข้ากองทุน) ภายในสามสิบวันนับแต่วันที่ระเบียบนี้ใช้บังคับหมวด ๔การบัญชี ข้อ๒๖ การจัดทำบัญชีของกองทุนให้จัดทำตามหลักการและนโยบายบัญชีสำหรับหน่วยงานภาครัฐที่กระทรวงการคลังกำหนดข้อ๒๗ ให้กรมสวัสดิการและคุ้มครองแรงงานจัดทำรายงานการรับจ่ายเงินกองทุนประจำเดือนเสนอคณะกรรมการเพื่อทราบข้อ๒๘ การปิดบัญชีให้กระทำปีละครั้งโดยถือปีงบประมาณเป็นรอบปีบัญชีและให้จัดทำงบการเงินพร้อมรายละเอียดประกอบส่งสำนักงานการตรวจเงินแผ่นดินภายในหนึ่งร้อยยี่สิบวันนับแต่วันสิ้นปีบัญชีเพื่อตรวจสอบรับรองและเมื่อสำนักงานการตรวจเงินแผ่นดินตรวจสอบรับรองแล้วให้ส่งสำเนางบการเงินดังกล่าวให้กรมบัญชีกลางและสำนักงบประมาณเพื่อทราบต่อไปเพื่อประโยชน์ในการจัดทำรายงานการเงินรวมภาครัฐให้กรมสวัสดิการและคุ้มครองแรงงานจัดส่งข้อมูลทางบัญชีของกองทุนเข้าสู่ระบบการบริหารการเงินการคลังภาครัฐแบบอิเล็กทรอนิกส์ตามวิธีการและระยะเวลาที่กรมบัญชีกลางกำหนดข้อ๒๙ ให้คณะกรรมการเสนองบการเงินซึ่งสำนักงานการตรวจเงินแผ่นดินตรวจสอบรับรองแล้วต่อคณะกรรมการความปลอดภัยอาชีวอนามัย และสภาพแวดล้อมในการทำงาน และให้คณะกรรมการความปลอดภัย อาชีวอนามัยและสภาพแวดล้อมในการทำงาน เสนอต่อรัฐมนตรีว่าการกระทรวงแรงงาน และให้รัฐมนตรีเสนอต่อคณะรัฐมนตรีเพื่อทราบและจัดให้มีการประกาศในราชกิจจานุเบกษาข้อ๓๐ ให้หน่วยงานตรวจสอบภายในของกรมสวัสดิการและคุ้มครองแรงงานตรวจสอบเกี่ยวกับการดำเนินงานการเงินการบัญชี การพัสดุ แล้วรายงานผลการตรวจสอบให้คณะกรรมการทราบอย่างน้อยปีละครั้งข้อ๓๑ นายจ้างรายใดเป็นบุคคลล้มละลายหรือได้จดทะเบียนเลิกกิจการ หรือหยุดประกอบกิจการโดยมิได้จดทะเบียนเลิกกิจการหรือถูกถอนทะเบียนการประกอบกิจการและไม่อยู่ในฐานะที่จะชำระหนี้ได้หรือในกรณีหนี้นั้นขาดอายุความในการใช้สิทธิเรียกร้องให้จำหน่ายออกจากบัญชีเป็นหนี้สูญโดยให้กรมสวัสดิการและคุ้มครองแรงงานขออนุมัติจากคณะกรรมการและขอทำความตกลงกับกระทรวงการคลังเป็นรายๆ ไปประกาศ ณ วันที่ ๒๗มิถุนายน พ.ศ. ๒๕๕๖อาทิตย์ อิสโมอธิบดีกรมสวัสดิการและคุ้มครองแรงงานประธานกรรมการบริหารกองทุนความปลอดภัยอาชีวอนามัย และสภาพแวดล้อมในการทำงาน[เอกสารแนบท้าย]๑.ใบเสร็จรับเงินกองทุนความปลอดภัย อาชีวอนามัย และสภาพแวดล้อมในการทำงาน(ดูข้อมูลจากภาพกฎหมาย)ปริยานุช/ผู้จัดทำ๓๐ กรกฎาคม ๒๕๕๖โชติกานต์/ผู้ตรวจ๑๓ สิงหาคม ๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๘๘ ง/หน้า ๓/๒๕ กรกฎาคม ๒๕๕๖